Strandrensning ved Albuen
Med to meters afstand mellem "soldaterne", der var bevæbnet med tang og affaldssæk er Nakskov Roklubs affaldsindsamlingshær klar til at gå i aktion søndag den den 26. april 2020 ved Albuen Strand.
Kaffen og det fælles socialesamvær må vente til coronakrisen er overstået, men alligevel kan man jo godt mødes til affaldsindsamling ved Albuen Strand, der i år er det område, som Nakskov Roklub skal passe.
Ved stranden ud mod Albuen var der ikke meget affald, men den modsatte vej øst på mod Næsby Strand var der gevinst. Se nakskovroklub.dk´s billedeserie fra den friske tur ved stranden en lidt kølig søndag i april 2020.
Opstart af GRIN
Opstart af GRIN 2020
I forlængelse af brev fra Nakskov Roklub’s bestyrelse vil GRIN’s bestyrelse gøre opmærksom på følgende:
Som medlem af GRIN er du selvfølgelig velkommen til at begynde at ro på næste onsdag d. 29/4 kl 17.00 som sædvanlig. Der skal klædes om hjemme fra og man går i bad hjemme, der roes kun i 2-åres, kajak eller ”Albuen”.
Der vil ikke være spisning bagefter og klubhuset må ikke benyttes.
Se i øvrigt dette link med NR’s info:
http://www.nakskovroklub.dk/nyheder/roklubben-abner-i-begraenset-omfang-laes-seneste-nyhedsbrev
Vi i GRIN’s bestyrelse håber på at der efter 10/5 vil blive lukket lidt mere op for samfundet, således at vi kan starte GRIN’s aktiviteter op som sædvanlig og få en god og hyggelig sæson 2020. Dette vil sikkert stadig være med afstand og andre restriktioner.
Vi vil løbende vende tilbage til jer med info.
grin@youmail.dk
Foto Poul Erik Wulff-Høyer
Dagen før Nakskov Roklubs 133 års fødselsdag den 22. april blev standeren hejst for at markere, at ro-sæsonen 2020 er startet.
Grundet omstændighederne med corona-epedemien blev det den mærkeligste standerhejsning i klubbbens historie.
Som det se på billedet var der kun syv mennesker til stede - fotografen inclusiv - da begivenheden fandt sted. De syv medlemmer, der overværede standerhejsningen, var i roklubben for at lægge broen i vandet, men benyttede lejligheden til at få standeren til tops.
Nu er standeren hejst, og der kan roes med de restriktioner, der gælder, og som man kan læse om andet sted her på siden.
Roklubben åbner i begrænset omfang - læs seneste nyhedsbrev
​Nyhedsbrev fra Bestyrelsen!
Så kom der endelig et positivt budskab fra DFfR/DIF og myndigherderne.
Der kan åbnes for begrænset mulighed for roning på vand fra den 21. april 2020 under forudsætning af at myndighedernes anbefalinger overholdes.
Hermed de regler der skal og bør overholdes i Nakskov Roklub.
Roklubben gør klar til åbning - nyhedsbrev fra formanden
Kære roere i Nakskov Roklub!
Det vi alle håber på i Nakskov Roklub er, at vi snart kan komme på vandet. Tilladelsen er dog ikke kommet endnu, men når den kommer, skulle vi gerne være klar, så hurtigt det kan lade sig gøre.
Efter at have undersøgt nogle ting omkring klargøring af diverse hos specielforbundene vil bestyrelsen derfor her oplyse om, at enkelte medlemmer går i klubben og gør klar. Bl.a. mangler der lige at blive påført bundmaling på vores slidske samt ilægning af bro, dette vil ske mandag den 20. april og et par dage frem. Der er også lige nogle ting inde i klubhuset, der skal på plads, dette gøres i samme tidsrum.
Der vil når vi er kommet i gang også komme en orientering omkring oprydning og rengøring i klubben.
De forskellige regler omkring afstand og antal personer vil blive efterlevet. Så snart vi får tilladelse til at gå på vandet vil det blive bekendtgjort her på hjemmesiden sammen med de regler der skal følges for at ro. Så derfor hold dig orienteret.
Lad os håbe på en rigtig god sæson til trods for vi kommer senere i gang.
Nakskov den 19. april 2020
Endelig! Her er et roklub-arrangement, der bliver til noget!
Hej alle rokammerater
Så er det blevet tid til opstart af vores affaldsindsamling, som i år skal foregå ved Albuen, en kilometer på hver side af parkeringspladsen. Da vi jo som bekendt ikke må samles i roklubben og i flok af mere end ti, samles/mødes vi
SØNDAG Den 26. APRIL 2020 KL.10.00
UDE PÅ STRANDEN.
Det med at holde afstand er nok ikke noget problem, da vi har 4 kilometer og fordele os på.
Medbring godt humør, lidt at drikke og fornuftigt tøj/fodtøj. Vel mødt, vi ses.
Med rohilsen